open-index/open-wikipedia-markdown huggingface dataset:
Nikita Mikhalkov

**Nikita Sergejevitsj Mikhalkov** (russisk: Никита Сергеевич Михалков, født 1945) er en russisk regissør og skuespiller. Han er internasjonalt kjent for filmen *[[Brent av solen]]* som vant Oscar for beste ikke-engelskspråklige film i 1995. I den spiller han også hovedrollen, noe han ofte gjør i sine filmer.

Hans bror er filmskaperen Andrej Kontsjalovskij.

## Filmer i utvalg
;Regi
* 1974 – *[[Alene blandt fremmede]]*
* 1976 – *[[Raba ljubvi]]*
* 1977 – *[[Avbrutt ballade for mekanisk piano]]*
* 1978 – *[[Pjat vetsjerov]]*
* 1979 – *[[Den dorske Oblomov]]*
* 1981 – *[[Rodnja]]*
* 1983 – *[[Bez svidetelej]]*
* 1987 – *[[Sorte øyne]]*
* 1989 – **
* 1991 – *[[Urga – Kjærlighetens tegn]]*
* 1993 – *[[Brent av solen]]*
* 1998 – *[[Barbereren av Sibir]]*
* 2007 – *[[12 (2007)|12]]*
* 2010 – *[[Brent av solen 2]]*
* 2011 – *Slaget om Kursk*
* 2014 – *[[Solnetsjnyj udar]]*

;Skuespiller
* 1967 – *[[Røde og hvite]]*
* 2005 – *[[Persona non grata (film)|Persona non grata]]*

## Politisk syn
Mikhalkov har vært en sterk tilhenger av Russlands president Vladimir Putin.

I 2015 uttrykte han støtte til Russlands invasjon av Krym.  Da han etter dette fikk innreiseforbud i Ukraina i 5 år, så han dette som grunnlag for å sammeligne Ukraina med nazi-Tyskland. 

## Referanser


## Eksterne lenker
*
Mollivirus sibericum

***Mollivirus sibericum*** er et kjempevirus som ble oppdaget i 2015 av de franske forskerne Chantal Abergel og Jean-Michel Claverie i en 30 000 år gammelt prøve fra sibirsk permafrost, hvor forskningsgruppen tidligere hadde funnet det ubeslektet kjempeviruset *[[Pithovirus sibericum]]*.

Mollivirus sibericum er en sfærisk DNA-virus med en diameter på 500-600 nanometer (0,5-0,6 um). Mollivirus sibericum er den fjerde gamle virus som forskere har funnet frosset i permafrost siden 2003.

## Forklaring
Mollivirus sibericum er tilnærmet sfærisk virion 0,6 μm i diameter. Det omslutter en 651 kb CC-rik genom kodet 523-proteiner, hvorav 64 prosent er ORFer. Vertens ribosomale proteiner er pakket i virionet.

## Referanser


## Eksterne lenker
*
Mercury Bluff

**Mercury Bluff** er en fjellskrent ved Gerlovo Beach nordvest på Ioannes Paulus II Peninsula på Livingston Island i Sør-Shetlandsøyene i Antarktis. Området ble besøkt tidlig på 1800-tallet av selfangere.

Skrenten er  oppkalt etter den britiske selfangstskuta «Mercury» under kaptein Robert Wetherell som operererte ut fra Shirreff Cove i nærheten i 1820-21.

Klippen ligger 3,9 km sørvest for Cape Shirreff, 12 kmnnordøst for Rowe Point og 20,85&nbsp;km nordøst for Essex Point.

## Kilder
* SCAR Composite Antarctic Gazetteer.
Aiguille Blanche de Peuterey

**Aiguille Blanche de Peuterey** er et fjell i Mont Blanc-massivet i Italia med en høyde på 4&nbsp;112 meter over havet.

Det er tre topper på fjellet: 
* *Pointe Güssfeldt* (4 112 m)
* *Pointe Seymour King* (4 107 m)
* *Pointe Jones* (4 104 m)
Sammen med nabofjellet, Aiguille Noire de Peuterey (3 773 m) – danner Aiguille Blanche en del av Peuterey-ryggen (*Intégrale*), en av de tre store ryggene (de andre er Innominata og Brouillard ridges) til toppen Mont Blanc. Denne ble først klatret via en fjellkløft på Brenvasida av Paul Güssfeldt med Emile Rey, Christian Klucker og César Ollier 15–19. august 1893. Den første klatringa av hele ryggen inkludert Aiguille Noire de Peuterey (*Intégrale*) ble gjort 28.–31. juli 1934 av Adolf Göttner, Ludwig Schmaderer og Ferdinand Krobath.

## Kilder
* Dumler, Helmut and Willi P. Burkhardt, *The High Mountains of the Alps*, London: Diadem, 1994

## Eksterne lenker
* Aiguille Blanche de Peuterey på SummitPost
Yana Point

**Yana Point** (bulgarsk *нос Яна*, ‘Nos Yana’) er et nes på vestsiden av innløpet til Bruix Cove øst på Livingston Island i Sør-Shetlandsøyene i Antarktis. Neset ligger mellom enden av Huronbreen i nordvest og Iskărbreen mot sørøst. Det er oppkalt etter bebyggelsen Jana vest i Bulgaria.

Yana Point ligger 3,7 km nord-nordøst for Helmet Peak, 9&nbsp;km sør for Edinburgh Hill og 1,93&nbsp;km vest for Rila Point.

## Kilder
* Yana Point. SCAR Composite Gazetteer of Antarctica.
Duvesjön

**Duvesjön** er et tettsted i Kungälv kommune i Västra Götalands län i landskapet Bohuslän i Sverige. I 2010 hadde tettstedet 247 innbyggere.

## Referanser
Gjerrild-skatten

**Gjerrild-skatten** er et dansk arkeologisk funn fra Vikingtiden. Skatten ble funnet i 1986 i den overpløyde gravhaugen Brokhøj nær Gjerrild Klint på Norddjursland. Skatten omfattet 81 stykker sølv, hvorav 66 mynter eller myntfragmenter. De fleste av myntene i skatten er arabiske dirhemer, som sannsynligvis er erhvervet på de store handelsplassene i Østrussland.

## Kilder
* Danmark: Skattefund, Gjerrild-skatten på Nationalmuseets Samlinger Online
* Lokaliteten Brokhøj i Fund og fortidsminder
* Hvad jorden gemmer - Middelalderens møntskatte og deres historier, af Keld Grinder-Hansen
* En vikingetidssølvskat fra Brokhøj, Gjerrild Klint, af Pauline Asingh og Anne Kromann i *Kuml* 1990
Norsk Monitor

**Norsk Monitor** er en stor spørreundersøkelse som kartlegger nordmenns verdier, holdninger og adferd. Undersøkelsen har vært gjennomført annethvert år siden 1985 og er basert på et landsrepresentativt utvalg av ca 4000 personer av befolkningen over 15 år. Ettersom mange av de samme spørsmålene gjentas forskjellige år, er Norsk Monitor hyppig brukt i media og samfunnsvitenskap for å belyse holdningsendringer over tid. Undersøkelsen består av om lag  spørsmål som dekker tema som mediebruk, samfunnspolitiske spørsmål, forbrukeradferd, spisevaner og politisk syn. 

Undersøkelsen eies og gjennomføres av Ipsos Norge.

## Litteratur
* 
* Ottar Hellevik *Jakten på den norske lykken : Norsk monitor 1985-2007* Universitetsforlaget 2008 ISBN 9788215012971

## Eksterne lenker
* Ipsos Samfunnsundersøkelsen Norsk Monitor 
*ipsos-mmi.no Norsk Monitor
Tell Him

«**Tell Him**» er en duett med Barbra Streisand og Céline Dion. Den ble utgitt 3. november 1997 som den første singelen fra Dions *[[Let's Talk About Love]]* og Streisands *[[Higher Ground (album)|Higher Ground]]*.

24. mars 1997 ble Dion den første artisten til å opptre to ganger på samme Oscar-utdeling. Hun sang både «Because You Loved Me» og Streisands «I Finally Found Someone» fra filmen *[[Speilets to ansikter]]*. Streisand foretrakk å ikke fremføre den kvelden, så Natalie Cole ble spurt i stedet. Cole trakk seg imidlertid to dager før utdelingen, og da ble Dion spurt. Noen dager senere fikk hun en lapp av Streisand som gratulerte henne med opptredenen, og presenterte et forslag om å spille inn en duett sammen. Dions ektemann René Angélil spurte David Foster om å skrive en sang for dem, og slik ble «Tell Him» til.

7. oktober 1997 ble «Tell Him» utgitt til radioer i USA. Sangen fikk et større marked utenlands enn i USA.

Musikkvideoen til låten ble regissert av Scott Floyd Lochmus, og ble først sendt på VH1 24. oktober 1997.

«Tell Him» gikk til førsteplass på singellista i Nederland, 2.-plass i Irland, 3. i Belgia, Frankrike og Storbritannia og 4. i Italia og Sveits. Singelen solgte til gull i Norge, og ble nominert til en Grammy Award i 1998.

Dion fremførte sangen med en virtuell versjon av Streisand under konsertturneen Let's Talk About Love Tour. Dion og Streisand har imidlertid aldri fremført sangen sammen.

## Referanser


## Eksterne lenker
* Sangtekst
Smithebakken (Oslo)

**Smithebakken** var tidligere navn på en del av det som nå er Hegdehaugsveien, mellom Josefines gate og Professor Dahls gate. Navnet er etter kaptein Just Gude-Smith, som bodde i en villa oppført i 1857 der boligblokken i Hegdehaugsveien 36 står nå. Nivået på veien er blitt noe senket gjennom årene.

## Litteratur
*
Kate Nelligan

**Patricia Colleen Nelligan**, bedre kjent som **Kate Nelligan**, (født 16. mars 1950 i London i Ontario) er en kanadisk skuespiller. Hun ble nominert til Oscar for beste kvinnelige birolle i 1992 for rollen som Lila Wingo Newbury i dramafilmen *[[Tidevannets fyrste (film)|Tidevannets fyrste]]*. Det året vant hun også en British Academy Film Award (BAFTA-pris) for beste kvinnelige birolle for rollen i dramafilmen *[[Frankie and Johnny (1991)|Frankie and Johnny]]*. Nelligan har også vært nominert til en Tony Award fire ganger for arbeidet på Broadway, henholdsvis for *[[Plenty]]* (1983), *[[A Moon for the Misbegotten]]* (1984), *[[Serious Money]]* (1988) og *[[Spoils of War]]* (1989).

## Filmografi (utvalg)
### Film- og TV-roller
* *[[The Onedin Line]]* (1973–74; TV)
* *[[The Count of Monte Cristo]]* (1975)
* *[[The Romantic Englishwoman]]* (1975)
* *[[The Lady of the Camellias]]* (1976)
* *[[Dracula (1979 film)|Dracula]]* (1979)
* *[[Thérèse Raquin]]* (1980) (TV)
* *[[Eye of the Needle]]* (1981)
* *[[Victims (TV-film)|Victims]]* (1982) (TV)
* *[[Without a Trace]]* (1983)
* *[[Eleni]]* (1985)
* *[[Control (film)|Control]]* (1987)
* *[[White Room]]* (1990)
* *[[Frankie and Johnny (1991)|Frankie and Johnny]]* (1991)
* *[[Tidevannets fyrste (film)|Tidevannets fyrste]]* (1991)
* *[[Fatal Instinct]]* (1993)
* *[[Spoils of War]]* (1994)
* *[[Wolf (film)|Wolf]]* (1994)
* *[[How to Make an American Quilt]]* (1995)
* *[[A Mother's Prayer]]* (1995)
* *[[Margaret's Museum]]* (1995)
* *[[Up Close & Personal]]* (1996)
* *[[Calm at Sunset, Calm at Dawn|Calm at Sunset]]* (1996)
* *[[U.S. Marshals]]* (1998)
* *[[Boy Meets Girl]]* (1998)
* *[[Siderhusreglene]]* (1999)
* *[[A Wrinkle in Time]]* (2003)
* *[[Human Cargo]]* (2004)
* *[[In from the Night]]* (2005)
* *[[Premonition]]* (2007)

### Broadway-stykker
* *[[Plenty]]*  (1983)
* *[[A Moon for the Misbegotten]]* (1984)
* *[[Serious Money]]*  (1988)
* *Spoils of War* (1988)
* *[[Love Letters]]*  (1989)
* *[[An American Daughter]]* (1997)

## Referanser


## Eksterne lenker
*
Leukisme

**Leukisme** er en medfødt fysisk tilstand hos dyr som minner om albinisme og melanisme. Leukisme fører til redusert pigmentering og defineres som en delvis eller fullstendig brist på eumelanin eller feomelanin i huden (ofte kalt en genetisk blokkering/hindring), pelsen eller fjærdrakten. Det betyr at dyret kan bli lysere, delvis hvit eller helt hvit i fargen. Øyne, nebb og klør har imidlertid ofte (av og til også fargeløs) normal pigmentering, i motsetning til ved albinisme.

Pattedyr som lider av leukisme blir hvite. Fugler, reptiler og visse fisker kan fortsatt farges av andre pigmenter, som for eksempel karotenoider (som gir gule og røde farger). Likeledes kan leukisme være kun delvis eller til og med lokal. Det kan gi seg utslag som flekkvis hvitt i en ellers normal fargedrakt.

Noen arktiske pattedyr har permanent hvit pels, som isbjørn. Dette gir dyra god kamuflasje mot den hvite snøen og isen. Årsaken til den hvite pelsen er leukisme. Andre dyr får hvit vinterpels, som fjellrev, hare og snømus med flere. Ingen av delene må forveksles med albinisme.

## Referanser
Norsk Rocks Historie Vol. 1: Rock’n roll 1958-1960

***Norsk Rocks Historie Vol. 1: Rock'n roll 1958-1960*** er det første albumet i en serie med seks album med musikk fra NRKs dokumentarserie med samme navn.

Musikken på plata er en kompanjong til episode en av serien, som omhandlet norges første rockeartister. Utgivelsen inneholder også noen bonusspor med blant annet liveopptak fra NRK og demoinnspillinger.

## Sporliste
#Rocke-Pelle with Sigurd Jansen and his Rockin' Five: «Tennessee Toddy» (Marty Robbins) – 2:13
#Rocke-Pelle with Sigurd Jansen and his Rockin' Five: «A Teenage Love Affair» (Wayne Walker/Jerry Organ) – 2:10
#Rocke-Pelle with Sigurd Jansen and his Rockin' Five: «Gonna Shake This Shack Tonight» (Sid King) – 2:15
#Rocke-Pelle with Sigurd Jansen and his Rockin' Five: «Goodnight My Love» (George Motola/John Marascalco) – 2:26
#Rocke-Pelle: «Good Rockin' Baby» (King) – 1:58
#Odd Gisløy & Kjell's Rockin' Stars: «Dancin' With My Rockin' Shoes» (Odd Gisløy) – 2:38
#Per Granberg and his Rockin' Sinners: «Twenty Flight Rock» (Eddie Cochran) – 2:14
#Per Granberg and his Rockin' Sinners: «A Looka - A Looka» (Eddie Cooley/Clyde Otis) – 2:41
#Pelle Hartvig: «A Love That's A Lie» (Charles Tobias/Arthur Altman – 2:01
#Per Granberg med Sigurd Jansens Orkester: «Ready Teddy» (Marascalco/Robert Blackwell) – 1:52
#Per Granberg med the Triple Team og Sigurd Jansens Orkester: «Don't Ask Me Why» (Fred Wise/Ben Weisman) – 1:48
#Pelle Hartvig med Sigurd Jansens Orkester: «Splish Splash» (Bobby Darin/Murray Kaufman) – 2:11
#Jan Rohde & his Cool Cats: «Lotta Lovin'» (Bernice Bedwell) – 2:10
#Roald Stensby & his Rockin' Dukes: «King Creole» (Jerry Leiber/Mike Stoller) – 2:43
#Roald Stensby & his Rockin' Dukes: «Rip It Up» (Blackwell/Marascalco) – 2:01
#Roald Stensby & his Rockin' Dukes: «Too Young» (Sylvia Dee/Sidney Lippman) – 2:18
#Roald Stensby & his Rockin' Dukes: «Danny» (Weisman/Wise) – 3:00
#Per Elvis & his Rockers: «Tennessee Waltz» (Redd Stewart/Pee Wee King) – 2:04
#Per Elvis & his Rockers: «Tallahassee Lassie» (Frank Slay/Bob Crewe/Frederico Anthony Picariello) – 2:07
#Per Elvis & his Rockers: «Hey Hey Good Lookin'» (Hank Williams) – 2:03
#Per Elvis & his Rockers: «Danny» (Weisman/Wise) – 2:50
#Jan Rohde Orchestra: «So Shy» (Keith McCormac/Jimmy Torres) – 2:01
#Jan Rohde: «Come Back Baby» (Walter Davis) – 1:51
#Per Elvis: «When Will I Be Loved» (Phil Everly) – 2:10
#Per Elvis: «Only the Lonely» (Roy Orbison/Joe Melson) – 2:24
#Per Elvis: «My Bonnie» (Tradisjonell) – 1:54
#Per Elvis: «Tell Laura I Love Her» (Jeff Barry/Ben Raleigh) – 2:59
### Bonusspor
#Rocke-Pelle: «Treat Me Nice» (Lieber/Stoller) – 1:00
#Rocke-Pelle: «Wanderin' Eyes» (Kal Mann/Bernie Lowe/Hal Norton) – 1:50
#Per Elvis Granberg: «Bouna Sera» (Carl Sigman/Peter DeRose) – 5:05
#Roald Stensby and his Rockin' Jailers: «One Night With You» (Dave Bartholomew/Earl King) – 2:37
#Roald Stensby and his Rockin' Jailers: «Party» (Jessie Mae Robinson) – 1:27
#Roald Stensby & his Rockin' Dukes: «You'll Never Tame Me» (Doc Pomus/Mort Shuman) – 2:27
## Referanser
Gigi Gorgeous

**Giselle Loren Lazzarato** (født **Gregory Allan Lazzarato**; 1992), mest kjent som **Gigi Gorgeous**, er en canadisk skuespiller, blogger, modell og sminkør. Hun er en transkvinne som dokumenterer livet som trans på YouTube. På YouTube har hun mer enn 2,9 millioner abonnenter per juli 2019. I tillegg til å være kjent på internett, har hun hatt opptredener i ulike TV-programmer som *Access Hollywood*, *Good Work* og *Project Runway: All stars*. Lazzarato har i tillegg vært med i ulike filmer og TV-serier som *The Insider*.

Lazzarato startet YouTube-kanalen sin i 2008 under navnet «Gregory Gorgeous» hvor hun lagde sminkevideoer. I starten av YouTube tidspunktet hadde hun ikke kommet ut som transperson og levde som en homofil mann. Desember 2013 sa hun at hun er trans. Hun gikk gjennom hormonell behandling, kosmetisk kirurgi for ansiktet, brystimplantasjon og hårfjerning.

8. mars 2014 endret Lazzarato sitt juridiske navn. Januar 2015 nådde hun 1 millioner abonnenter og 130 millioner visninger. Etter at hun gikk offentlig ut som transperson, startet hun med vlogging, livsstilvideoer og motevideoer.

## Personlig liv
Lazzarato ble registrert som gutt ved fødselen, men lever i dag som transkvinne. Familien er både italiensk, libanesisk og fransk. Hun er oppvokst i en romersk katolsk familie. Lazzarato har to brødre, Adam og Cory Lazzarato. 3. februar 2012 døde moren av leukemi.

## Filmografi
### Filmer

### Fjernsyn

### Musikkvideoer

## Priser

## Referanser


## Eksterne lenker
* 
* 
*
Your Lie in April

**Your Lie in April**, på japansk kjent som Shigatsu wa Kimi no Uso (四月は君の嘘?), men også under navnet ***Kimiuso,*** er en japansk manga, og senere anime, skrevet og illustrert av Naoshi Arakawa. Serien ble publisert i Kodanshas *Monthly Shōnen Magazine* fra april 2011 til mai 2015. Senere har det blitt laget en anime-serie med samme navn av A-1 Pictures, som ble vist første gang i oktober 2014 til mars 2015 på Fuji TVs noitamina block. En live-action film versjon er blitt planlagt og vil bli lansert i september 2016.

## Handling
Kōsei Arima er et musikalsk vidunder og har i flere år har vært på topp alle i musikkonkurranser. For sin evne til å spille feilfritt og etter komponistenes ønske fikk han kallenavnet «human metronome» (menneskelig metronom). Etter at moren hans døde har Kōsei Arima hatt vanskeligheter med å høre lyden av pianoet når han selv spiller. Han velger å ta avstand fra musikkmiljøet han lenge har vært en del av og velger i stedet å leve som en normal tenåring sammen med klassekameratene og barndomsvennene Tsubaki og Watari. I en alder av fjorten møter han Kaori Miyazono som i likhet med seg selv er et musikalsk talent. Da Kaori var liten så hun Kōsei spille piano og ble selv inspirert til å spille fiolin. Møtet deres snur det ellers så fredelige livet til Kōsei på hodet. Forelsket og forvirret klarer han etter mye strev å finne veien tilbake til musikken med hjelp fra Kaori. Det han ikke vet er at hun har en egen kamp å kjempe.

## Eksterne lenker
*"Kodansha Comics has licensed Your Lie in April!" 
*"Shigatsu wa Kimi no Uso Manga Gets Noitamina Anime"
*"Live-Action Your Lie in April Film Opens in September"
*
*
*Amazon Your Lie in April Volume 1
Erick Zonca

**Érick Zonca** (født 1956) er en fransk filmregissør og manusforfatter, mest kjent for sin debutfilm *Englenes drømmeliv*. Filmen vant prisen for beste skuespillerinne under filmfestivalen i Cannes i 1998. Han har hatt en rekke opphold i sin karriere som regissør grunnet et langvarig problem med alkoholavhengihet.

## Filmografi
* 1998: *Englenes drømmeliv*
* 1999: *Falsk framtid*
* 2008: *Julia*
* 2014: *Soldat blanc (fjernsyn)*

## Referanser


## Eksterne lenker
*
Norsk Rocks Historie Vol. 4: Rhytm’n blues & psykedelia 1966–1969

***Norsk Rocks Historie Vol. 4: Rhytm'n blues & psykedelia 1966–1969*** er det fjerde albumet i en serie på seks album med musikk fra NRKs dokumentarserie med samme navn. Albumet ble utgitt i 2004.

Musikken på plata er en kompanjong til episode fire av serien, som blant omhandlet ungdomsopprør, generasjonskløft og musikk med politiske budskap.

## Sporliste
#The Dream: «Green Things» (The Dream) – 3:17
#Taboo: «Vampire Tango» (Asbjørn Krogtoft) – 3:37
#Difference: «Tree of Love» (Ivar Gafseth/Erling Mylius) – 3:23
#Little Earl & the Sapphires: «I Can't Believe It» (Earl Wilson) – 3:55
#Wentzel: «Get Closer» (Geir Wentzel) – 2:06
#Rhytmic Six: «Action» (Robert Parker) – 2:43
#Public Enemies: «Believe Me» (Jan Lie) – 3:25
#Oriental Sunshine: «Across Your Life» (Nina Johansen) – 3:32
#The Pussycats: «Regrets» (Trond Graff) – 3:27
#Little Earl & the Sapphires: «Nighttrippers Jerk» (Tom Karlsen) – 2:52
#Public Enemies med Karin Krog: «Watermelon Man» (Herbie Hancock) – 3:08
#The Enemies: «I Don't» (John Erik Holtan/Jahn Teigen) – 2:53
#Taboo: «Queen of Spades» (Krogtoft) – 3:20
#Difference: «Ballad of a Broken Heart» (Gafseth) – 3:21
#The Cool Cats: «Machines» (Mort Shuman) – 1:56
#Terje Rypdal: «Dead Man's Tale» (Terje Rypdal) – 7:09
#Dr. Henderson's Blues Caravan: «It's Driving Me Insane» (Jan Groth) – 3:50
#Happie: «Mariann» (Freddy Skibstedt/Dag Spantell/Paul Karlsen) – 2:43
#The Dream: «Night of the Lonely Organist and his Mysterious Pals» (The Dream) – 5:46
#Jumbo: «U.F.O.» (Freddy Lindquist/Svein Finjarn/Tore Syvertsen/Leif Jensen) – 4:35

## Referanser
Frans Brüggen

**Frans Brüggen** (1934–2014) var en nederlandsk dirigent og blokkfløytist.

## Liv og virke
Frans Brüggen studerte blokkfløyte hos  ved *Conservatorium van de Vereniging Muzieklyceum* i Amsterdam og tverrfløyte med Hubert Barwahser og Johan Feltkamp. Han ble professor ved det kongelige konservatorium i Haag bare 21 år gammel. Senere var han professor ved Harvard og Berkeley.

Brüggen regnes som en av de mest betydelige blokkfløytister på 1900-tallet. Han har mye av æren for at blokkfløyta fikk en renessanse, og for at instrumentet igjen ble tatt seriøst som konsertinstrument. Flere glemte mestre fra 1600- og 1700-tallet ble hentet fram i lyset igjen av Brüggen. Hans fortolkninger av verk fra barokken og renessansen ble svært populære og fikk stor påvirkningskraft på yngre musikere.

I 1981 grunnla Brüggen *[[Orchestra of the Eighteenth Century]]* (*Orkest van de Achttiende Eeuw*) sammen med fiolinisten Lucy van Dael. Han ledet det nederlandske *Radio Kamerorkest* fra 1991 til 1994, og var fra 1994 gjestedirigent ved *[[Orchestra of the Age of Enlightenment]]*.

I 2010 ble Frans Brüggen tildelt *Prins Bernhard Kulturfonds Prijs* for sin musikalske innsats, og samme år tildelte den nederlandske dronningen ham *Eremedaille voor Kunst en Wetenschap*.

Brüggen eide en betydelig samling blokkfløyter og traversofløyter fra barokken, blant annet av Pierre Jaillard Bressan, og bidro sterkt til at det ble bygget tro kopier av gamle originalinstrumenter.

## Referanser


## Eksterne lenker
* 
* 
* 
*  Intervju med Frans Brüggen om historisk informert orkesterarbeid
*  ''Frans Brüggen - obituary'', *The Telegraph* 14. august 2014
*  ''Frans Brüggen (Conductor, Recorder, Flute)'', bach-cantatas.com
Steglitz rådhus

**Steglitz rådhus** (tysk: Rathaus Steglitz) befinner seg i delbydelen Steglitz i Berlin. Det ble i 1898 oppført som rådhus for landkommunen Steglitz etter planer av arkitektene Rheinhard og Süßenguth.  I perioden fra etableringen av Stor-Berlin i 1920 til 2000 var rådhuset kontor for bydelens administrasjon. Bygningen er fra 2006 innlemmet i det tilstøtende kommersielle bygningen *Das Schloss*. Rådhuset inneholder et servicekontor for innbyggerne (Bürgeramt).

## Referanser
The Political Machine

***The Political Machine*** er et valgkamp-spill fra Stardock og det første i serien med *The Political Machine*. Spillet går ut på å lede valgkampen til en kandidat som, om man lykkes, blir USA's neste president. Spillet har fått en ny oppfølger til hvert presidentvalg i USA, der siste versjon (fra 17. november 2015) blant annet lar en spille som Donald Trump ved valget i 2016.

## Spillet
Hvert spill starter ved at man velger en offisiell kandidat, eller lager sin egen kandidat, fra et av de to store partiene, Det republikanske partiet eller Det demokratiske partiet i USA. Som valgkampleder må du samle inn penger og "investere" disse i reklame som profilerer kandidatens syn på forskjellige saker. En reklame for skattekutt vil oppfattes forskjellig blant republikanere i Texas og demokrater i Massachusetts. Hvordan kandidaten svarer på spørsmål fra pressen vil også påvirke oppslutningen, samt villigheten til å gi bidrag til kampanjen.

Har man opparbeidet seg politisk nok kapital kan også bruke den til å ansette "rådgivere" som arbeider med å støtte egen kampanje eller å ramme eller latterliggjøre motstanderen.

En kandidats utholdenhet angir hvor mye han orker hver uke, og hvilke oppgaver man velger å gjøre påvirker hvor sliten kandidaten blir.

## Spillbare Kandidater
#### Demokrater
* Bill Clinton
* Hillary Clinton
* John Edwards
* Al Gore
* Jeffory Jackson (fantasikandidat basert på Jesse Jackson)
* John Kerry
* Chloe Sullivan (fantasikandidat basert på en karakter fra tv-serien *[[Smallville]]*)
* Tom Vilsack

#### Republikanere
* Barbara Bush
* George H. W. Bush
* George W. Bush
* Laura Bush
* Dick Cheney
* Mike Forbes (fantasikandidat basert på Steve Forbes)
* Bill Mason (fantasikandidat basert på Bob Dole)
* Condoleezza Rice
* Arnold Schwarzenegger

### Opplåsbare kandidater
Disse kandidatene låses opp dersom man slår dem i valgkampen.

#### Demokrater
* Wesley Clark
* Jimmy Carter
* Bill Richardson
* Dick Gephardt
* Lyndon B. Johnson
* Woodrow Wilson
* Franklin D. Roosevelt
* Thomas Jefferson

#### Republikanere
* William Taft
* Gerald Ford
* Ulysses S. Grant
* Richard Nixon
* Theodore Roosevelt
* Ronald Reagan
* Abraham Lincoln
* George Washington

## Mottagelse
Spillet fikk blandet kritikk da det kom, og slår best an hos de politisk interesserte. Spillet har 72 på metacritic, og 72,21% hos gameranking.com 

## Referanser


## Eksterne lenker
*
Norsk Rocks Historie Vol. 5: Fra viserock til rock på norsk 1969–1977

***Norsk Rocks Historie Vol. 5: Fra viserock til rock på norsk 1969–1977*** er det femte albumet i en serie på seks album med musikk fra NRKs dokumentarserie med samme navn. Albumet ble utgitt i 2004.

Musikken på plata er en kompanjong til episode fem av serien, som handlet om norskspråklig rock, da det tidligere var visesangere og slagersangere som hovedsakelig sang på norsk.

## Sporliste
#Undertakers Circus: «Ragnarock» (Per Kristian Lindstad) – 3:02
#Tobben & Ero: «Til deg» (Tuva Christoffersen/Torbjørn Willassen) – 3:28
#Folque: «Reinlender» (Tradisjonell, arrangert av Folque) – 1:57
#Saft: «Fjøsvise» (Ove Thue) – 2:15
#Ole Paus: «Nå kommer jeg og tar deg» (Ole Paus) – 2:02
#Prudence: «Takk te dokk» (Åge Aleksandersen) – 4:32
#Kristin Berglund: «Vi holder livet» (Kristin Berglund/Inger Hagerup) – 2:38
#Kong Lavring: «Margjiit & Targjei Risvollo» (Tradisjonell, arrangert av Kong Lavring) – 3:28
#Jan Eggum: «Heksedans» (Jan Eggum) – 3:36
#Tobben & Ero: «Lina» (Knut Hamsun/Willassen) – 3:05
#Prudence: «Royal Albert Hall» (Elton John/Aleksandersen) – 4:10
#Kåre Virud: «Ville bare se byen din» (Kåre Virud) – 3:56
#Høst: «For sent å angre» (Svein Rønning) – 2:55
#Folque: «Heming og Harald Kongjen» (Tradisjonell, arrangert av Folque) – 3:54
#Vømmøl Spellmannslag: «Itj nå som kjem ta seg sjøl» (Hans Rotmo) – 2:48
#Ole Paus: «Sett deg ned» (Paus) – 2:54
#Saft/Sigbjørn Bernhoft Osa: «Texas-låt» (Tradisjonell) – 1:05
#Jonas Fjeld Rock and Rolf Band: «Bobsy Bobsy» (Eple Skrott) – 1:50
#Terje Tysland: «Ka' e' du så gla' fer» (Terje Tysland) – 3:32
#ASA: «Rekkene» (Asbjørn Krogtoft) – 3:17
### Bonus: Røtter – noen forutsetninger for rock på norsk
#The Young Norwegians: «Danse, ikke gråte nå» (Lillebjørn Nilsen) – 1:30
#Finn Kalvik: «Finne meg sjæl» (Finn Kalvik) – 2:29
#Gunnar Bull Gundersen og Ole Paus: «På hotellet» (Tradisjonell/Gunnar Bull Gundersen) – 2:43
## Referanser
Terran

**Terran** er innenfor geologi betegnelsen på en bit av en tektonisk plate eller kraton, som under kollisjon med et eller flere andre jordplater brekker av og fester seg til den kolliderende platen.

Mange kraton har opplevd avgivelse eller tilfang av terraner, og slike terran gis gjerne betegnelsen «skjold» i det nye kratonet. Et eksempel er Rio Apa-skjoldet (Arequipa-Antofalla-terranet) som er et 1–2 milliarder år gammelt fragment koblet til Amasonasskjoldet, som det fortsatt henger sammen med.

## Referanser
Barbra: The Concert

***Barbra: The Concert*** er det fjerde konsertalbumet til Barbra Streisand, utgitt i september 1994 gjennom Columbia Records. *The Concert* solgte til platina i Australia, Canada og USA. *The Concert: Highlights* ble utgitt i 1995 og var et album med utvalgte låter fra denne CD-en.

## Sporliste
### Disc 1
# «Overture» – 5:47
# «As If We Never Said Goodbye» – 4:20 (A. Lloyd Webber / D. Black / C. Hampton / A. Powers)
# Opening Remarks – 1:13
# «I'm Still Here/Everybody Says Don't/Don't Rain on My Parade» – 4:25
# «Can't Help Lovin' That Man» – 4:29 (Jerome Kern / Oscar Hammerstein II)
# «I'll Know» (med Marlon Brando) – 2:48 (F. Loesser)
# «People» – 4:18 (J. Styne / B. Merrill)
# «Lover Man» – 1:17 (J. Davis / R.J. Ramirez / J. Sherman)
# Therapist Dialogue #1 – 1:24
# «Will He Like Me?» – 1:59 (S. Harnick / J. Bock)
# Therapist Dialogue #2 – 1:00
# «He Touched Me» – 2:51 (M. Schafer / I. Levin)
# «Evergreen (Love Theme from A Star Is Born)» – 3:17 (B. Streisand / P. Williams)
# Therapist Dialogue #3 – 1:54
# «The Man That Got Away» – 4:05 (H. Arlen / I. Gershwin)
# «On a Clear Day (You Can See Forever)» – 3:29 (B. Lane / A.J. Lerner)

### Disc 2
# «Entr'acte» – 3:02
# «The Way We Were» – 3:15 (M. Hamlisch / A. Bergman / M. Bergman)
# «You Don't Bring Me Flowers» – 4:44 (N. Diamond / A. Bergman / M. Bergman)
# «Lazy Afternoon» – 4:30 (J. LaTouche / J. Moross)
# Disney-medley: «Once Upon a Dream/When You Wish Upon a Star/Someday My Prince Will Come» – 5:07
# «Not While I'm Around» – 3:03
# «Ordinary Miracles» – 4:35 (M. Hamlisch / A. Bergman / M. Bergman)
# *Yentl*-medley: «Where Is It Written/Papa, Can You Hear Me?/Will Someome Ever Look at Me That Way/A Piece of Sky» – 9:18 (M. Legrand / A. Bergman / M. Bergman)
# «Happy Days Are Here Again» – 3:40 (M. Ager / J. Yellen)
# «My Man» – 3:18 (M. Yvain / Channing Pollock / Albert Willemetz / J. Charles)
# «For All We Know» – 5:04 (J.F. Coots / S.M. Lewis)
# «Somewhere» – 5:15 (L. Bernstein / S. Sondheim)

## Referanser


## Eksterne lenker
* Barbra Streisand Archives: Records/The Concert
Sensorisk deprivasjon

**Sensorisk deprivasjon** er når noen får et redusert sanseintrykk. Ved sensorisk deprivasjon blir sanseintrykkene som syn, hørsel, smak og lukt fjernet. Både bind for øynene, øreklokker, hette over hodet og masker kan dempe sansene, og er en av flere torturmetoder som har blitt brukt i fangeleiren Guatnamo Bay i Cuba. Om individet ikke får nok stimulering over lengre tid og blir satt i et lydløstrom, kan vedkommende oppleve rekke bivirkninger. Mange mennesker opplever rastløshet, konsentrasjonsproblemer og vil etterhvert utvikles til hallusinasjoner. Angst er også en vanlig reaksjon på svekket sanseintrykk. Forskninger på sensorisk deprivasjon sier at mennesker er avhengig av variert stimulering for å fungere. Sensorisk overbelastning er det motsatte av sensorisk deprivasjon, hvor den det gjelder får for mye inntrykk å bearbeide.

## Isolasjonstank
Isolasjonstank er noe kapselslignende som er både mørkt inni, lydtett og har saltvann med kroppstemperatur i. Den store mengen salt gjør slik at personen vil flyte på vannet. Når personen ligger i tanken, kan vedkommende oppleve en indre ro og isolasjonstanken vil blokkerer sanseinntrykkene. Noen ganger blir sensorisk deprivasjon brukt til meditasjon, avslapping, alternativ terapi og SPA. John C. Lilly er den første som prøvde tanken og han som utviklet den. I den originale tanken lå vedkommende flytende i saltvann med kroppstemperatur og vedkommende hadde på seg en svart latex maske. I senere tid ble ikke masken brukt.

## Halusinasjoner
Ved langvarig sensorisk deprivasjon, særlig ved fravær av lys vil hjernen etter hvert skape bilder selv. Tilsvarende tilstander kan også skapes gjennom transe og bruk av hallusinogener. En del forskning på hulemalerier tyder på at disse kan ha vært frambrakt gjennom sensorisk deprivasjon som ledd i en form for sjamanisme.

## Se også
* John C. Lilly

## Referanser
Elemental: Fallen Enchantress

***Elemental: Fallen Enchantress*** er et turbasert strategispill utviklet og utgitt av Stardock for Microsoft Windows i 2012. I mai 2013 kom utvidelsen *[[Fallen Enchantress: Legendary Heroes]]*.

## Spillet
*Elemental: Fallen Enchantress* har en kampanjemodus og en modus med selvstendige spill i en tilfeldig generert verden. Spilleren kontrollerer en forhåndsdefinert hersker over en bestemt kultur, eller spilleren kan definere sin egen hersker og kultur. Spillet vinnes ved erobring, å utføre et mester-oppdrag (som er å drepe en spesiell drage), eller å bli magisk overlegen alle andre ved å kaste en spesiell magisk besvergelse.

Spillet er et 4x-spill så man må utforske verden og grunnlegge nye bosetninger som vokser med tiden. Byene kan bidra til forskning og økonomi, bygge soldater, bygge nye bygninger, eller bygge ut ressursene i området rundt byen. Forskningen er delt i tre uavhengige teknologitrær: *civilization*, *warfare* og *magic*.

Man kan også rekruttere helter som kan gå på farlige oppdrag eller lede armer i krig. De militære enhetene kan tilpasses ut fra hvilke våpen og rustninger man til en hver tid har utviklet.

Verden er magisk, og farlige monstre finnes nesten over alt. Mana er en ressurs som magikere kan bruke for å gi dem krefter, enten ut fra elementene eller liv og død, avhengig av magikerens kunnskaper.

## Utvikling og utgivelse
Etter en mislykket lansering av ** i 2010 bestemte Stardock å gi registrerte kjøpere av spillet en gratis utgave av *Fallen Enchantress*. Spillet hadde Brad Wardell, også kjent som "frogboy" som produsent og Derek Paxton kjent som "Kael", som sjefsdesigner..

## Mottagelse
Spillet fikk i stor grad gode kritikker, og har 78 som score hos Metacritic og 75,77% hos GameRankings.

## Referanser


## Eksterne lenker
*
Mossack Fonseca

**Mossack Fonseca & Co.** var et advokatfirma med hovedkontor i Panama og mer enn 40 avdelingskontorer verden over. Det ble etablert i 1977 av Jürgen Mossack. Ramón Fonseca ble medeier i 1986. Selskapet spesialiserte seg i forretningsjus og rådgivning til investorer. I mars 2018 kunngjorde firmaet at det ville opphøre innen utgangen av måneden.

## Panama-dokumentene

Advokatfirmaet ble 3. april 2016 satt i forbindelse med en avsløring av ca. 11 millioner fortrolige dokumenter, kalt Panama-dokumentene. Avsløringen viste angivelig at minst 12 tidligere og daværende kongelige, statsministre og presidenter hadde verdier i skatteparadiser. Dokumentene ble avslørt av en varsler til to journalister, Bastian Obermayer og Frederik Obermaier i den tyske avisen *[[Süddeutsche Zeitung]]*.

Statsadvokaten i Panama ba 9. april 2016 om husundersøkelse i advokatfirmaets kontorer i El Salvador. Firmaets kontorer i Panama ble ransaket 13. april 2014.

## Referanser
Ivaråsen

**Ivaråsen** er en ås sørøst i Eidsberg i Indre Østfold kommune i Østfold. Den har en høyde på 281,3 meter over havet.

## Se også
* Fjell i Østfold

## Fotnoter



## Referanser
Aelred av Rievaulx

**Aelred av Rievaulx** (født ca. 1110 i Hexham, død 12. januar 1167 i Rievaulx) var en engelsk cistercienserabbed, en av de fremste av denne ordenens første generasjon.

Aelred var sønn av sognepresten i Hexham. Han inntrådte etter en tids tjeneste ved det skotske hoff omkring 1133 i den da nettopp etablerte klosteret Rievaulx i Yorkshire, der han ble abbed i 1147. Under hans ledelse vokste klosteret til å bli et av Englands største.

Han viste i en rekke skrifter en stor interesse for troslivets psykologiske sider. Et av hans mest sentrale verker er *De speculo caritatis* («Kjærlighetens speil»). Aelred utviklet i sine av et poetisk og bibelsk billedspråk pregede prekener en frelseshistorisk orientert teologi. Aelred, som regnes som en av de mest betydelige av de cisterciensiske forfatterne, har store likhetstrekk med Bernhard av Clairvaux i sin vektleggelse av kjærligheten og fellesskapet.

## Referanser


## Litteratur
* *[[Nationalencyklopedin]], Multimedia plus*. 2000.
Alma Redemptoris Mater

**Alma Redemptoris Mater** er en katolsk bønn om jomfru Marias forbønn. Bønnen er en av fire Maria-antifoner; de andre er Ave Regina Caelorum, Regina Caeli og Salve Regina.

Antifonen tilskrives Hermann av Reichenau (1013-1054).

## Norsk tekst
:Frelserens moder, du milde, som er og alltid skal være
:himmelens herlige port og havets lysende stjerne,
:oppreis ditt folk når det faller, fra svakhet hjelp oss til seier!
:Du som til skapningens undring i tiden fødte din Skaper,
:reneste Jomfru du var og forblev,
:mens dette under deg skjedde,
:slik det ble sagt av englemunn.
:Hellige Jomfru og Moder, be for oss syndere. Amen.

## Latinsk tekst
:Alma Redemptoris Mater, quae pervia caeli
:&nbsp;&nbsp;porta manes, et stella maris, succurre cadenti,
:surgere qui curat, populo: tu quae genuisti,
:&nbsp;&nbsp;natura mirante, tuum sanctum Genitorem,
:Virgo prius ac posterius, Gabrielis ab ore
:&nbsp;&nbsp;sumens illud Ave, peccatorum miserere.

## Referanser
Sydlige hjulgalaksen

**Sydlige hjulgalaksen** (også kjent som **Messier 83**, **M83** eller **NGC 5236**) er en stavspiralgalakse beliggende omtrent 15 millioner lysår unna i stjernebildet Vannslangen. Galaksen er en av de nærmeste og mest lyssterke stavspiralgalaksene på himmelen, og den er synlig ved hjelp av en kikkert. Seks supernovaer har blitt observert i M83: **', **', **', **', ** og ''.

## Referanser


## Eksterne lenker
* 

* ESO Photo Release eso0136, An Infrared Portrait of the Barred Spiral Galaxy Messier 83
* M83, SEDS Messier pages
* Spiral Galaxy Messier 83 at the astro-photography site of Takayuki Yoshida
Hermanus Contractus

**Hermanus Contractus** (født 18. juli 1013, død 24. september 1054 i Kloster Reichenau), også kjent som **Hermann den lamme**, **Hermannus Augiensis** eller **Hermann av [[Reichenau]]**, var en musikkteoretiker, komponist, matematiker og astronom fra 1000-tallet. Hans fremste betydning var som kompilator, det vil si som en som gjør allerede foreliggende kunnskap tilgjengelig ved det at den presenteres fornuftig systematisert og oversiktlig.

## Liv og virke
### Bakgrunn
Hermann var sønn av greve Wolfrat II von Altshausen og hans hustru Hiltrud. Hvor han ble født, er ikke kjent. Sykdommene og skavankene han hadde fra barneårene gjorde han uskikket til praktisk arbeid, og han ble sendt i klosterskole.

Hermanus eller Hermannus ble kalt «contractus» (den sammenkrøpne) på grunn av en beinskade han fikk i barneårene (trolig poliomyelitt); han skal også ha hatt hareskår og ryggmargsbrokk. Det meste av livet bodde han på klosteret på Reichenau, der han var munk. Han arbeidet innenfor alle de fire Quadrivium-fagene.

### Benediktinermunk
Han var i kloster fra 1020. Her fikk han vitenskapelig opplæring og grunnutdanning. Ved en alder av tretti år avla han munkeløftene.

Hermann har skrevet musikkteori, astronomiske og matematiske studier, og en avhandling om geometri.

Hqan var en av de ledende europeiske personer i sin samtid i å utvikle den matematiske og astromoniske kunnskap, på en tid da det meste man visste var overført fra arabiskspråklige kilder. Han utmyntet det astronomiske begrep *[[almukantarat]]*, for en krets på himmelkulen som løper parallelt med horisonten.

Han skrev også en historisk oversikt over tiden fra Kristi fødsel til hans egen samtid. Hva gjelder resten av det 11. århundre er dette hovedkilden for historisk viten om det område han beskriver. Dette verket ble videreført av eleven Berthold av Reichenau. Verket *De Musica* var en videreføring av Guido d`Arezzos tanker, og han la siste hånd på kirketoneartsystemet. To antifoner er tilskrevet Hermann: Alma redemptoris mater, og Salve Regina.

Hermann ble saligkåret av den katolske kirke i 1863.

## Referanser


## Eksterne lenker
* 
*Catholic Encyclopedia
*Hermannus Contractus Tyskskråklig nettsted med en samling originale tekster
*Catholic Forum
*musicologie.org Hermannus Contractus et la théorie de la musique. Sources, éditions, bibliographie, commentaires
Inkognito

**Inkognito** er et adjektiv og et substantiv fra latin. Direkte oversatt betyr ordet *ukjent*, men brukes mest om det å opptre *under ukjent [[navn]]*, *uten å gi seg til kjenne* eller operere med et *fingert* (påtatt, oppdiktet, "under cover") navn i den hensikt *å skjule det virkelige navnet*.

## Bruk av inkognito
Å opptre inkognito er en måte å unngå uønsket *oppmerksomhet* på. Begrepet brukes i forbindelse med uoffisielle reiser, opphold, oppholdssted eller på internett. Eksempler:
* *Da han surfet på Internett, foretrakk han å gjøre det inkognito.*
* *Den veldig inkognito restauranten var ikke lett å finne.* 
* *Kongen reiste inkognito*.
* *Bryllupsreisen var ment å foregå inkognito, men ryktene spredde seg.*
* *Den etterlyste personen tok inn på hotellet inkognito*.
* *Hun bodde inkognito hos ei venninne*. 
* *Hun var inkognito under konserten*.
* *[[Kronprins Haakon]] var inkognito som «Johnny fra Stovner».*
* *[[Ziggy Stardust]] og [[David Bowie]] var to inkognito navn for David Robert Jones.* (Her er det også motsatt, fordi hans egentlige navn var mindre kjent enn artistnavnene.)

## Adresser
Flere adresser Bak Slottet i Oslo har (kanskje ironisk nok) inkognito med:
* Inkognitogata løper fra Uranienborgveien til Henrik Ibsens gate.  Før Inkognitogata ble gateadresse, ble betegnelsen Incognito løkke brukt om eiendommen i Inkognitogata 20, som da lå ganske bortgjemt. En tidligere eier var Bernt Anker.  I dag ligger den norske Statsministerboligen i Inkognitogata 18.  Nærmeste nabo er *Regjeringens representasjonsbolig* (også kalt «Villa Parafina») i Parkveien 45. Langs Inkognitogata finnes også flere ambassader.
* Inkognito terrasse er en blindgate som løper fra Colbjørnsens gate. Fikk navnet 1887 etter Incognito løkke.
* Inkognitogata trikkeholdeplass

## Se også
* Alter ego
* Anonymitet
* Dekknavn
* Identitet
* Pseudonym

## Referanser
Dag Malnes

**Dag Anton Malnes** (født 19. mars 1930 i Burfjord i Troms, død 17. august 2021 i Bærum) var en norsk sivilingeniør og oppfinner av beregningsprogrammet OLGA.

Malnes vokste opp i Burfjord i Troms og rømte med familien til Eidsvoll under 2.verdenskrig. Han tok examen.artium ved Eidsvoll landsgymnas og studerte senere ved NTH i Trondheim hvor han tok doktorgraden i 1967. Arbeidet fra doktorgraden videreførte han på Institutt for atomenergi (senere IFE) på Kjeller der han var forsker og senere forskningssjef 1967-1995.

Det var som forskningssjef på IFE at han utviklet beregningsprogrammet OLGA for transport av olje og gass i samme rørledning. OLGA ble en global suksess som brukes av de fleste større oljeselskaper. Flerfaseteknologien ble funnet opp sammen med hans kollega Kjell Bendiksen.  Første versjon av OLGA ble finansiert av Statoil og var klar i 1980.

Flerfaseteknologien ble valgt som vinner av fagjuryen i Aftenpostens kåring av beste norske oppfinnelse siden 1980. Malnes var også hedret og innlemmet i Technology Hall of Fame i Houston, Texas. 

## Referanser
Messier 88

**Messier 88** (også kjent som **M88** eller **NGC 4501**) er en spiralgalakse rundt 50–60&nbsp;millioner lysår unna i stjernebildet Berenikes hår. Galaksen ble oppdaget av Charles Messier i 1781.

## Referanser


## Eksterne lenker

* 
* 
*  Spiral Galaxy M88 @ SEDS Messier pages
Trần Đại Quang

**Trần Đại Quang** (født 12. oktober 1956 i Kim Son-distriktet i Ninh Binh-provinsen, død 21. september 2018) var president i Den sosialistiske republikk Vietnam fra 2016 til sin død i 2018.

Trần Đại Quang var minister for offentlig sikkerhet før han ble president. Nasjonalforsamlingen i Vietnam valgte ham den 2. april 2016. Han etterfulgte Trương Tấn Sang.

## Referanser


## Eksterne lenker
*
To me alt

***To me alt*** er en samleplate med Vamp. Albumet ble utgitt høsten 2013. Samlingen er satt sammen av Petter Singsaas og inneholder en Vamp-versjon av Ketil Bjørnstads sommerklassiker *Sommernatt ved fjorden*.

## Sporliste
### CD 1
# «Tir n'a Noir» (Falkeid/Staveland), (*[[Godmorgen, søster]]*)
# «Sommar i hekken» (Apeland/Tang Wa), (*[[Godmorgen, søster]]*)
# «Godmorgen, søster» (Falkeid/Staveland), (*[[Godmorgen, søster]]*)
# «Det e derfor eg synge» (Kaldestad/Toft), (*[[Godmorgen, søster]]*)
# «Hallo &ndash; adjø» (Falkeid/Toft), (*[[Godmorgen, søster]]*)
# «Til minne om» (Falkeid/Staveland), (*[[Godmorgen, søster]]*)
# «Verden ror» (Falkeid/Staveland), (*[[Horisonter]]*)
# «Harry» (Falkeid/Staveland), (*[[Horisonter]]*)
# «13 humler» (Birkedal/Toft), (*[[13 humler]]*)
# «Ingeborg» (Falkeid/Apeland/Toft), (*[[13 humler]]*)
# «Våken drøm» (Kallevig/Staveland), (*[[13 humler]]*)
# «Sitte å tenke» (Torkelsen/Staveland), (*[[13 humler]]*)
# «Sirkus av lys» (Birkedal/Apeland), (*[[Flua på veggen]]*)
# «Hei på deg (du og jeg)» (Hagerup/Staveland), (*[[Flua på veggen]]*)
# «Ba» (Falkeid/Staveland), (*[[Flua på veggen]]*)
# «Noken gode ting» (Moe/Staveland), (*[[Flua på veggen]]*)
# «Emily» (Hundsnes/Staveland), (*[[Flua på veggen]]*)

### CD 2
# «En annen sol» (Falkeid/Staveland), (*[[I full symfoni II &ndash; Med Kringkastingsorkesteret]]*)
# «Byen» (Birkedal/Apeland), (Morten Abel på vokal og tamburin), (*[[En annen sol]]*)
# «Vuggevise» (Falkeid/Staveland), (Herborg Kråkevik på vokal), (*[[En annen sol]]*)
# «Månemannen» (Hovland/Staveland), (*[[Månemannen]]*)
# «Vise til våren» (Engtrø/Staveland), (*[[Månemannen]]*)
# «Fuglane vett» (Birkedal/Johnsen), (*[[I full symfoni]]*)
# «Tilståelse» (Børli/Staveland), (*[[I full symfoni]]*)
# «Under jorda» (Hovland/Johnsen/Staveland), (*[[Månemannen]]*)
# «Men går eg øve engene», (Ferlin/Falkeid/Strand), (*[[I full symfoni II &ndash; Med Kringkastingsorkesteret]]*)
# «Denne uro» (Staveland/Hovland), (*[[Siste stikk]]*)
# «Et nytt land» (Staveland/Hovland), (*[[Siste stikk]]*)
# «Svin på skog» (Staveland/Apeland/Paulsen), (*[[I full symfoni]]*)
# «Kim du nå va?» (Øyvind Staveland), (*[[Siste stikk]]*)
# «Eg ser deg overalt» (Staveland/Hovland), (*[[Siste stikk]]*)
# «Velkommen inn» (Odin Staveland), (*[[St. Mandag]]*)
# «Ta meg med» (Hovland/Hansen), (*[[St. Mandag]]*)
# «På bredden» (Hovland/Staveland), (*[[I full symfoni II &ndash; Med Kringkastingsorkesteret]]*)
# «Liten fuggel» (Hovland/Staveland), (*[[Liten fuggel]]*)
# «Elisabeth og Elinborg» (Pálsdóttir/Staveland), (*[[Liten fuggel]]*)
# «Ord» (Odin Staveland), (*[[Liten fuggel]]*)
# «Sommernatt ved fjorden» (Ketil Bjørnstad, arr. Øyvind Staveland)

## Kilder
* To me alt

## Eksterne lenker
*
Populas (album)

***Populas*** er et musikkalbum med Vamp. Albumet kom ut 19. oktober 2015 og er det første hele studioalbumet med Jan Toft som vokalist siden *[[Flua på veggen]].* I tillegg til en CD med nye sanger, følger det også med en CD med ti utvalgte sanger fra Vamps platekarriere. 
## Sporliste
### CD 1
# «Passasjerane» (Øyvind Staveland)
# «Kaspar og den gamle» (Odin Staveland)
# «Reimert i puss» (Bones/Christensen/Stalsberg/Staveland)
# «Øyentrøst» (Torvund/Staveland)
# «Elmer» (Øyvind Staveland)
# «Billy Blue og Sally Ann» (Hovland/Staveland)
# «Mimis morgon» (Haugen/Odin Staveland)
# «Denna sommaren» (Jan Toft)
# «III sjølportrett» (Odin Staveland)
# «Evelyn» (Odin Staveland)
# «Dine venninner» (Jan Toft)
# «Du» (Torvund/Berge)
# «Bror» (Christensen/Staveland)
### CD 2
# «Det e derfor eg synge» (Falkeid/Staveland), (*[[Godmorgen, søster]]*)
# «Liten fuggel» (Hovland/Staveland), (*[[Liten fuggel]]*)
# «Ingeborg» (Falkeid/Apeland/Toft), (*[[13 humler]]*)
# «Kim du nå va?» (Øyvind Staveland), (*[[Siste stikk]]*)
# «Hallo &ndash; adjø» (Falkeid/Toft), (*[[Godmorgen, søster]]*)
# «Ord» (Odin Staveland), (*[[Liten fuggel]]*)
# «Tir n'a Noir» (Falkeid/Staveland), (*[[Godmorgen, søster]]*)
# «Månemannen» (Hovland/Staveland), (*[[Månemannen]]*)
# «Denne uro» (Staveland/Hovland), (*[[Siste stikk]]*)
# «På bredden» (Hovland/Staveland), (*[[I full symfoni II &ndash; Med Kringkastingsorkesteret]]*)
## Medvirkende
### Vamp
* Jan Toft - sang, akk. gitar, kor, låtskriver
* Øyvind Staveland - fele, fløyter, bratsj, orgel, concertina, sang, kor, låtskriver
* Odin Staveland - sang, kor, trommer, perkusjon, orgel, trekkspill, vocoder, mellotron, ukulele, moog, piano, låtskriver, produsent, assisterende tekniker
* Bjørn Berge - gitarer, banjo, dobro, låtskriver, sang, kor
* Kjetil Dalland - bass
### Andre medvirkende
* Lars Eirik Støle - orgel, hammondorgel
* Kjetil Ulland - miksing, tekniker
* Stig Morten Sørheim - tekniker
* Torleif Helvik - tekniker
* Lars Eivind Bones - låtskriver
* Lars Saabye Christensen - låtskriver
* Tom Stalsberg - låtskriver
* Helge Torvund - låtskriver
* Paal-Helge Haugen - låtskriver 
* Ingvar Hovland - låtskriver 
* Alex Wharton - mastering 
* Lars Elling - maleri
* Haakon Nordvik - foto
* Rune Mortensen - design

## Kilder
* Populas

## Eksterne lenker
*
Nialus

* se systematisk inndeling

***Aphodius (Nialus)*** spp. er en underslekt av biller som hører til familien skarabider (Scarabaeidae) i gruppen skarabider (Scarabaeoidea).

## Utseende
Små, blanke, gjødselbiller, gjerne svarte. Kroppen er avlang og høyt hvelvet.

## Levevis
Disse billene lever i møkk og er hyppigst på steder der husdyr beiter. Mange av artene har gått sterkt tilbake, trolig på grunn av bruksendringer i landbruket, blant annet bruk av midler mot innvollsormer som er giftige for larvene.

## Utbredelse
Gruppen er utbredt i den palearktiske sone og Afrika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien gjødselbiller, Aphodiinae Leach, 1815
****** slekten *[[Aphodius]]* Illiger, 1798 (i vid forstand)
******* underslekten (eller slekten) *Nialus* Mulsant & Rey, 1870 
******** Europeiske arter:
********* sumpgjødselbille, *[[Nialus varians]]* (Duftschmid, 1805)
******** Øvrige arter:
********* *[[Nialus alienus]]*
********* *[[Nialus calidus]]*
********* *[[Nialus consimilis]]*
********* *[[Nialus discelis]]*
********* *[[Nialus feculentus]]*
********* *[[Nialus fingo]]*
********* *[[Nialus insignis]]*
********* *[[Nialus jhavanicus]]*
********* *[[Nialus motschulskyi]]*
********* *[[Nialus nefandus]]*
********* *[[Nialus politus]]*
********* *[[Nialus tanganyicensis]]*
********* *[[Nialus tetricus]]*
********* *[[Nialus turbidus]]*
********* *[[Nialus venyigei]]*
## Kilder
* Liste over artene
* Fauna Europaea Web Service Version 2.4 (2011) Utbredelsesdatabase for europeiske dyr 

## Eksterne lenker
* Bilde av sumpgjødselbille
*